கேள்வி: சேவை மறுப்புத் தாக்குதல் பற்றி தகவல் சொல்.
பதில்: படிமம்:Stachledraht DDos Attack.svg சேவை மறுப்புத் தாக்குதல் அல்லது சேவைத் தாக்குதலின் விநியோக மறுப்பு (''Denial of Service attack, DoS attack, Distributed Denial of Service, DDoS attack'') என்கிற சொற்றொடர் கணினியியல், ஒரு கணினியோ(பெரும்பாலும் வழங்கிக்கணினி) அல்லது கணினி வலையமைப்பு(Network) தரும் சேவையை (Service) / வளங்களை (Resource) அதன் உண்மையான பயனர்கள் அணுகாவண்ணம் முடக்க மேற்கொள்ளப்படும் தீய முயற்சியாகும். இந்த முயற்சியை செய்பவர் பல்வேறு காரணங்களுக்காக இதைச் செய்தாலும், பொதுவான நோக்கம் ஒரு கணினியோ அல்லது வலையமைப்போ தரும் சேவைகளை தற்காலிகமாகவோ அல்லது சேவை தரும் நிறுவனம் இதைக் கண்டறிந்து நீக்கும் வரையோ இடைமறிப்பது அல்லது முழுவதுமாக தடுத்து நிறுத்துவதே ஆகும். பெரும்பாலும் இதுபோன்ற தாக்குதல் பிரபலமான, அதிக நெரிசலுடைய (Web Traffic, Network Traffic) வலையமைப்பிலோ, கணினியிலோதான் மேற்கொள்ளப்படும். வழங்கிக் கணினிக்கு தொடர்ச்சியான, பொய்யான சேவை கோரிக்கைகளை அனுப்பி அதை ஓய்வில்லாது இயங்கச்செய்து, அதன் வளங்களை வீண்டிப்பதன் மூலம் அதன் உண்மையான பயனர்களுக்கு அதன் சேவை கிடைக்காமல் செய்யப்படுகிறது.